

**Электр қозғалтқыштары бар моторлы көлік құралдарына сұранысты ынталандыруға бағытталған ақпараттық жобалар туралы**

Еуразиялық экономикалық комиссия Алқасының 2016 жылғы 27 желтоқсандағы № 36 ұсынымы.

      Еуразиялық экономикалық комиссия Алқасы Өнеркәсіптік ынтымақтастық туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 27 қосымша) 2-тармағы 2) тармақшасының екінші абзацына сәйкес,

      Еуразиялық үкіметаралық кеңестің 2015 жылғы 29 мамырдағы № 10 өкімімен бекітілген Еуразиялық экономикалық одаққа мүше мемлекеттерде электр қозғалтқыштары бар моторлы көлік құралдарын жасап шығару мен пайдалануды ынталандыруды қамтамасыз ету бойынша 2015 – 2017 жылдарға арналған іс-шаралар жоспарының 7-тармағы негізінде,

      Еуразиялық экономикалық одаққа мүше мемлекеттерде (бұдан әрі – мүше мемлекеттер) электр қозғалтқыштары бар моторлы көлік құралдарын пайдалануды ынталандыру мақсатында

      мүше мемлекеттерге Еуразиялық экономикалық одақтың ресми сайтында осы Ұсыным жарияланған күннен бастап саланы дамытудың ұлттық басымдықтарына сәйкес келетін бөлігінде:

      а) мүше мемлекеттердің уәкілетті органдарының ақпараттық-телекоммуникациялық "Интернет" желісіндегі ресми сайттарында:

      электр қозғалтқыштары бар моторлы көлік құралдарын жасап шығарушылар мен олар жасап шығаратын осындай көлік құралдарының модельдері туралы;

      электр қозғалтқыштары бар моторлы көлік құралдарын жасап шығаруды кеңейтуге бағытталған инвестициялық жобалар туралы;

      электр қозғалтқыштары бар моторлы көлік құралдарын пайдаланудың артықшылықтары туралы ақпаратты қалыптастыруды, орналастыруды және жаңартып отыруды;

      б) электр қозғалтқыштары бар моторлы көлік құралдарының ықтимал тұтынушыларына арналған тақырыптық семинарларға мүше мемлекеттер уәкілетті органдары өкілдерінің қатысуын қамтамасыз етуді;

      в) осындай көлік құралдарын ықтимал тұтынушылардың қатысуымен электр қозғалтқыштары бар моторлы көлік құралдарының өңірлік және халықаралық көрмелерін ұйымдастыруды және өткізуді ұсынады.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК